عاشت ايدج حبيبتي والف عافية عليكم


موضوع: الكبة الموصليه . (زيارة 13225 مرات)
0 الأعضاء و 1 ضيف يشاهدون هذا الموضوع.
May 18, 2012, 05:34 صباحاًGoldfish
عاشت ايدج حبيبتي والف عافية عليكم
Live Life...Laugh Lots...Love Forever
May 18, 2012, 07:34 صباحاًBaghdadGhost
اخوان هاي شهادة مني
اني بنفسي ضايكها هاي الكبة تخببببببببببببببببببل مو طبيعيه
عاشت الايادي ام اروى
Confidence comes not from always being right, but not fearing to be wrong
May 18, 2012, 08:20 صباحاًالمتواجد
Yum Yum Yum عاشت الايادي اختنا ام اروى الوردة. اني كل مرة تفشل عندي لان الخلطة ما تلزم عندي و من اسلكها تتفتفت و هسة عرفت شنو اللي جان ناقص :D (السميد).
زيد
May 18, 2012, 10:19 صباحاًنبراس الفرات
عاشت الايادي ام اروى
بس شويه صعبه الشرح
ماحسيت بيه سهل المهم الي فتهم
يسوي وينطينه خبر
لان شكل الكبه من بره يجنن اكيد طيبه
اخوكي نبراس
خيــر الناس من فك كفه وكف فكه
وشر الناس من فك فكه وكف كفه
May 18, 2012, 08:50 مساءاًام اروى
اخ نبراس اشكرك تسلملي والله انته اتحسه صعبه بس هي كلش سهله بس اني اكللك يرادله يعني فد نص نهار اتسويه بس اتكون وجبه جبيره اتكفي فتره يعني تسوه التعب
تدري احنه العراقيين انحب هل شغلات بل مساء يعني عل عشا اكل خفيف سووه والله تتعود عليه وتحسه سهله اي سوال اني حاضره تدللل
May 18, 2012, 08:55 مساءاًام اروى
اشكركم الجميع تسلمولي عل هل حجي الحلو وان شاالله اكون فدتكم فد شي بسيط او علاوي اكو وجبه تعال لحك عليه لاتفوتك
May 18, 2012, 09:00 مساءاًمريومة
بلا زحمه بس اني مفتهمت الطبقه الثانيه شلون تضبطيهه على الحشوة
يعني اتخيل الحشوة تلزك بالطبقه الثانيه ومتنفرش ومتتساوى مو ؟
لو تسويهه على جهه وتشيليهه وتحطيهه فوك الحشوة ؟؟
وسؤال ثاني الجريش مو نفسه البرغل الناعم ؟؟ لو كل واحد شكل
وراح ارجعلج مرة ثانيه لان تحمست اسويها عن قرييب
مشكوورة على الاكلات الطيبة
أؤمن كثيراً بأن المساحة الفاصلة بين الحلم و الوآقع [ مجـرد ] دعـــآء ..!
آللّهُمَ و إِنَكَّ قُلَتْ
"وَرَحْمَتِي وَسِعَتْ كُلَّ شَيْءٍ"
وأنَا شَيء فَـ لّتَسِعّنِي رَحْمَتُكًّ،
.
May 18, 2012, 11:02 مساءاًام اروى
شوفي حبيبتي انتي او ل شي اسويين عجينتين تفرشيهن .بل شيبك نفس القياس .زين تحطين الحشوه على وحده منهن تاخذين القطعه الثانيه وتحطيه عليه باطراف اصابعج تضغطين على اطرافه العجينه وتحاولين ابكف ايدج تضغطين عليه كله بس براحه هاي اول شي
اما نوع البرغل هو ناعم تاخذيه من المحلات العربيه هو والسميد مرات تلاكي عند المحلات الهنديه شوفي النوع بل صوره.
هاي كلشي
تامريني اي سوال اني حاضره
.
May 19, 2012, 12:09 صباحاًمريومة
مشكورة يا حبيبتي العفو منج ميأمر عليج ظالم
اني عبالي الجريش هو نفسه البرغل الناعم ماادري كل واحد شكل
وبالمناسبه اني بببغداد ساكنه يعني عدنه البرغل والسميد وهلسوالف متوفرة اكثر من عدكم
هسه نجي للمقادير ممكن نكول
كوبين جريش وكوبين سميد وكوبين برغل ناعم + شكد لحم مثروم ؟؟ نص لو ربع كيلو لو اكثر ؟؟
والحشوة ممكن نكول نص كيلو و بصلايه متوسطه وشويه كشمش ولوز هيج اوكي مقاديري لو بيهه اشكال ؟؟
وهذه المقادير كم كبايه تسويلي حجم متوسط اثنين لو اكثر
سووووري كوومه ياغاليه ادري كرهتيني بس مبينه طيبة من ايدج
وشكرا مرى ثانيه
أؤمن كثيراً بأن المساحة الفاصلة بين الحلم و الوآقع [ مجـرد ] دعـــآء ..!
آللّهُمَ و إِنَكَّ قُلَتْ
"وَرَحْمَتِي وَسِعَتْ كُلَّ شَيْءٍ"
وأنَا شَيء فَـ لّتَسِعّنِي رَحْمَتُكًّ،
.
May 19, 2012, 01:35 صباحاًام اروى
يا حبيبة عمري على راسي تدللين هله بيج او ابهلنه الي بغداد او بكل العراق حبيبتي
هسه رح اكلج اشلون انتي اذا تردين بس كبة برغل مال سلك هاي تختلف عن كبة الموصل انتي يمج الخير كله البهارات اتروحين للشورجه تاخذين البهارات السبعه مال كبه .
جريش مال سلك هاي تاخذين الجريش التركي بس تنكعي بل مي اشويه مو هواي ملح وعجني خلي يرتاح اتكونين مجهزه الحشوه .
هسه الحشوه هي عباره عن ربع لحم غنم +ربع هوش +ربع ليه غنم + راس بصل كبير+ملح بهارات السبعه اذا يعجبج كشمش او لوز ايضا حطيه .
هسه عندج كبة الموصل هي انكول اربع جريش ناعم+اربعه سميد ناعم +نص كيلو لحم عجل هبره بدون دهن.
اتنكعين البرغل والسميد سويه بل مي الي غاطيه بعد منكع عجنتيه اشويه اتحطي بل مثرامه مع اللحم تثرمي وشويه ملح وتركي يرتاح .
اتكونين مجهزه الحشوه والطريقه مال كبه موجوده عندج وتكمليه صحتين هنا على كلبج حبيبتي الغاليه انتي او كل اهلنه بل عراق
اي سوال اني حاضره تدللين .
اهم شي لاتنكعين الجريش التركي بل مي هواي ميتحمل ديري عليه اشويه اشويه مي وتركي لمن اتشوفين لانت العجينه اشويه خلي بيه قوه كملي عجنه وتركي يرتاح .
May 19, 2012, 01:44 صباحاًمريومة
.
تسلمييين وعاشت ايدج ياوردااايه
وهذا احلى تقييم لاحلى ام اروى بالمنتدى
راح اشتري سميد وبرغل واسويها وانزل صورها هنااا
وراح اجرب وحدة بالدجاج هم لان باباتي مياكل لحم احمر
شكككرررا جزيلا تعبتج
أؤمن كثيراً بأن المساحة الفاصلة بين الحلم و الوآقع [ مجـرد ] دعـــآء ..!
آللّهُمَ و إِنَكَّ قُلَتْ
"وَرَحْمَتِي وَسِعَتْ كُلَّ شَيْءٍ"
وأنَا شَيء فَـ لّتَسِعّنِي رَحْمَتُكًّ،
.
May 19, 2012, 02:03 صباحاًام اروى
لا عمري تدللين انتي والوالد صحه هنا على كلوبكم يل طيبين
عندي ملاحضه حبيبتي اذا اسوين بل دجاج اخذي صدور مال دجاج اوغسلي او نكعي بل ليمون وزيت الزيتون فد ربع ساعه حتى اتروح الزفره او بعدين اتغسلي او تحمسي ويه البصل ايصير ايشهي لان مابيه زفره الف عافيه حبيبتي تدريين الدجاج كله زفره حتى لاضييعين طبختج او تعبج ابلاش الف صحه للوالد عزيزتي
May 21, 2012, 08:42 صباحاًGoldfish
عاشت ايدج طريقة تخبل والف الف عافية عليكم
ويثبت
Live Life...Laugh Lots...Love Forever
May 21, 2012, 08:38 مساءاًام اروى
وانتي العايشه حبيبتي
May 22, 2012, 11:44 صباحاًنبراس الفرات
الغاليه ام اروى
اولاً بصراحه ماعرفت شنو سميد
ثانياً عندي كركم وهيل وبهارات قدر وفلفل اكو يكفون لو الاالمكونات كلها
ثالثاً اكو لحم عجل ينفع لو الاغنم
تعبتج ممنون مقدماً
خيــر الناس من فك كفه وكف فكه
وشر الناس من فك فكه وكف كفه
May 22, 2012, 05:34 مساءاًام زيد
يشكرين خيتي الغالية ام اروى وعاشت اياديج من شكلها اكيد كلش طيبه
ننتظر المزيد ياعمري
هناك جروح كقلم الرصاص نمحيها وكأنها لم تكن و هناك جروحا كالرصاص تمحينا وكأننا لم نكن
May 22, 2012, 05:54 مساءاًام اروى
تسلميلي حبيبتي ام زيد اوانتي العايشه.
May 22, 2012, 06:04 مساءاًام اروى
هلو خييي نبراس انته تامرني.
اولن البهارات كافيه اهم شي الكمون والفلفل اسود
ثاني شي قصدك اللحم العجل او الخروف للحشوه تخلطه مع بعض وشويه ليه
اذا قصدك مع العجينه بس لحم عجل تخلطه بدون دهنه
والسميد الصوره موجوده عندك فوك شوفه ايكون ناعم كلش تخلطه مع البرغل الناعم حتى يمسك
اذا اي سوال اني حاضره بعيوني.
May 22, 2012, 06:36 مساءاًنبراس الفرات
خويه اني اخوج نبراس الفرات
رجل وليس امرءه
ههههههههههههههههههه
عموماً حصل خير ومشكوره على التوضيح
خيــر الناس من فك كفه وكف فكه
وشر الناس من فك فكه وكف كفه
May 22, 2012, 09:00 مساءاًام اروى
هههههههههه اعذرني والله خربطت خييي اسفه ولا تهون .
Jul 17, 2012, 04:17 مساءاًObligor
اعذريني اختي ام اروى الرائعة بقرب حلول شهر رمضان المبارك صار دخولي للمطبخ اكثر من باقي الايام واستهواني شرحك عن تحضير الكبّه الموصلية .. شرح رائع بارك الله بكم اختنا العزيزة وان شاء الله راح نحاول والله كريم .. تحياتي الك
Jul 17, 2012, 08:09 مساءاًام اروى
تسلملي خييي تدلل بعيوني اي سوال اني حاضره خييي.
(توتي)
عندي اكلات شوربات انواع سلطات كل الطبخات مال الرز الغريبه والسريعه من زمان .والمربيات للسحور عندي محضرته على شهر رمضان .
بس انتضر علاوي ايسويلنه مالت الصورمثل الاول صارلي فتره مدصير عندي مالت الصورتدللون خييي انته واهل البيت.
Jul 17, 2012, 10:49 مساءاًObligor
تسلمين اختي ام اروى الله يبارك بيكم اي والله احنه بانتظار كل شي جديد واختك ام عبدالله شافت طريقة تحضير كل الاكلات في موضوعك وتسلم عليك وتطلب منك كيفية تحضير اكلات السحور يعني اكلات جديده وخفيفة .. تحياتي وتحيات العائلة لك اختنا الكريمة . وهاي هدية لحضرتك ..
الكبه الموصليّة التقليديّة
الكبه المبرومة
الكبه الشاميّة
وهاي اختي ام اروى اسمها الكبه الصاجيّه الحلبيّه وهي اشهى الانواع في سورية
Jul 18, 2012, 03:29 صباحاًام اروى
هله بيك خييي انته زوجتك اشكرك عل صور.
ذكرتني بسوريا الكبه احبه كلش دائما اسويه.
تدلل خييي انته زوجتك رح انزل اكلات خفيفه للسحوران شاء الله.
تحياتي للعائله الكريمه.
رمضان كريم عليكم يارب.
Jul 26, 2012, 05:56 صباحاًأبوعبدآلله
وآلله وتسلم الأيادي الكريمة والمبدعة يا خيتي ام اروى وبارك آلله ربي فيك ...
Jul 27, 2012, 06:44 مساءاًام اروى
ويبارك بيك يارب الله ايسلمك خييي ابو عبدالله اتعيش.
Nov 28, 2012, 09:26 صباحاًAhmmd kirkuki
تحية طيبة
عاشت ايدج اختي العزيزة ام اروى يعني صدك ماكوا
اطيب من الكبة الموصلية
لذيييييييييييييييذ .
Nov 28, 2012, 08:15 مساءاًام زيد
اطيب الاكلات هي التي تحتوي على البراغل في طبخها مو تمام اختي
هاي حسب رأي الشخصي
هناك جروح كقلم الرصاص نمحيها وكأنها لم تكن و هناك جروحا كالرصاص تمحينا وكأننا لم نكن
Dec 01, 2012, 01:49 صباحاًام اروى
وانته العايش خييي احمد اسعدني مرورك الطيب عزيزي.
Dec 01, 2012, 02:07 صباحاًحسام العراقي
ما شاء لله عاشة ايد الي سوت هاي الكبة وبالعافية على قلب الي اكله
العقول ثلاث مستويات راقية تناقش الافكار متوسطة تناقش الاحداث صغيرة تناقش الناس
Dec 01, 2012, 02:20 صباحاًام اروى
خيتي الغاليه ام زيد اسعدني مرورج الطيب عزيزتي. غاليتي.
صحيح عزيزتي اله قيمه غذائيه عاليه طيب واني من محبي البرغل يرهم مع كل الاكلات
مثل التبوله تطبيك البرغل مع اللحم مع الشعريه انواع كثيره من الكبب بل برغل. يمي .على كولت اروى.
اسعدتني مشاركتك حبيبتي.
Dec 01, 2012, 02:23 صباحاًام اروى
حسومي الورده تسلملي خييي وانته العايش عزيزي.
Mar 07, 2013, 09:28 مساءاًالعراقي الودود
اتمنه اكلهه من ايدج الطيبة الكريمة اكيد مذاقهه ارقى ما يمكن
وتحية لاهلنا بالموصل الكرام
الا كل شئ ما خلا الله باطل
وكـل نعيم لا محالـة زائــــــل
Mar 08, 2013, 08:39 صباحاًام اروى
هله بيك خييي(العراقي الودود) كل الهله بيك من عيوني
والله امتى تريده تدلل بس كول اني حاضره .
اسعدتني مشاركتك عزيزي كلك ذوق.
Apr 15, 2013, 10:54 صباحاًExpatriate
عاشت ايدك ام اروى
اكلتي المفضلة
Oct 30, 2014, 09:01 صباحاًاعظمية
عاااشت الايادي ابداع والله
بس مفهمت شغله وهالكلام مقتبس
(هسه عندج كبة الموصل هي انكول اربع جريش ناعم+اربعه سميد ناعم +نص كيلو لحم عجل هبره بدون دهن.
اتنكعين البرغل والسميد سويه بل مي الي غاطيه بعد منكع )
مره تكولين جريش مره تكولين برغل؟
هل معناها هي بيها جريش وبرغل وسميد لو بالغلط هالكلام؟ لو انتو تسمون البرغل جريش لو شنو؟ لان الجريش يختلف عن البرغل
كلمات بحث :

